1. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ.8698 της 28/29 Φεβρ.1952 Περί τροποποιήσεως και συμπληρώσεως του Κανονισμού Λουτροθεραπείας του Ι.Κ.Α. Έχοντες υπ’ όψιν : 1) Τα άρθρ.16, 17 και 31 του Α.Ν.1846/1951 «περί Κοινωνικών Ασφαλίσεων». 2) Πρότασιν του Δ.Σ. του Ιδρύματος Κοινωνικών Ασφαλίσεων εγκριθείσαν κατά τας συνεδριάσεις αυτού της 11.1.52 και 15.1.52 και υποβληθείσαν ημίν δια της υπ’ αριθ.7744/688 αναφοράς του Ι.Κ.Α., αποφασίζομεν : Όπως ο Κανονισμός Λουτροθεραπείας του Ι.Κ.Α. διατυπωθή και ισχύση συμφώνως προς την ως άνω πρότασιν του Δ.Σ. του Ι.Κ.Α. ως ακολούθως : Άρθρ.1.-1.Εις αμέσως ησφαλισμένους παρέχεται υπό τους εν τω παρόντι κανονισμώ καθοριζομένους όρους λουτροθεραπείας, εφ’ όσον αύτη είναι αναγκαία προς ίασιν αυτών ή προς αποκατάστασιν της ικανότητός των προς εργασίαν. 2.Η υπό του Ιδρύματος παρεχομένη λουτροθεραπεία περιλαμβάνει : α) Γενικά ή μερικά λουτρά, απλά ή τεχνητά. β) Αυτοφυή γενικά λουτρά και ιλυόλουτρα (λασπόλουτρα). 3.Απλά λουτρά, γενικά ή μερικά, παρέχονται υπό του Ι.Κ.Α. εις τας υδροθεραπευτικάς εγκαταστάσεις αυτού ή τα συμβεβλημένα μετ’ αυτού υδροθεραπευτήρια, μόνον εφ’ όσον η εκτέλεσις αυτών εν τη κατοικία των ασθενών δεν είναι δυνατή ως εκ των συνθηκών της διαβιώσεώς των. Ο περιορισμός ούτος ισχύει και δια τα τεχνητά λουτρά, το Ίδρυμα όμως χορηγεί κατά πάσαν περίπτωσιν τα αναγκαία προς τούτο φάρμακα και άλλας ουσίας. «Άρθρ.2.-Α΄ Λουτροθεραπεία παρέχεται, εφόσον ο ασφαλισμένος πάσχει από κάποια από τις αναφερόμενες παρακάτω παθήσεις, με την προϋπόθεση, ότι δεν υπάρχουν ιατρικές αντενδείξεις για την υποβολή του σε λουτροθεραπεία : α)Αρθρίτιδες φλεγμονώδεις, αρθρίτιδες εκφυλιστικής φύσεως ή άλλης αιτιολογίας, με την προϋπόθεση ότι διαπιστώνονται λειτουργικές διαταραχές και δεν είναι σε οξύ στάδιο. Στην κατηγορία αυτή περιλαμβάνονται: (1) ρευματοειδής αρθρίτιδα, (2)  Αγκυλοποιητική σπονδυλίτιδα, (3) Σύνδρομο REITER, (4) Ψωριαστική αρθρίτιδα, (5) Οστεοαρθρίτιδα, (6) Εκφυλιστική σπονδυλοαρθροπάθεια με ριζιτιδικές εκδηλώσεις, (7) Περιαρθρίτιδες, (8) Μετατραυματική αρθρίτιδα, (9) Ουρική αρθρίτιδα, (10) Μετατραυματικές αρθροπάθειες. β)Μετατραυματικκές δυσκαμψίες. γ) Επίμονη υποτροπιάζουσα οσφυαλγία, συνεπεία κήλης μεσοσπονδυλίου δίσκου. δ) Παθήσεις ανωτέρων αεροφόρων οδών και αναπνευστικού συστήματος (χρόνιες αποφρακτικές πνευμονοπάθειες, ρινοπλύσεις, εισπνευσοθεραπεία). ε) Δερματοπάθειες : (1) Ψωρίαση, (2) διάχυτη νευροδερματίτιδα. Β΄ Με απόφαση του Δ.Σ. του Ιδρύματος και ύστερα από γνωμάτευση Α ΥΣ μπορούν να προστεθούν και άλλες ενδείξεις λουτροθεραπείας εκτός από τις αναφερόμενες στην προηγούμενη παράγραφο». Το άρθρ.2 αντικαταστάθηκε ως άνω από την 21/594/2 Ιουν.-27 Ιουλ.1987 (ΦΕΚ  Β΄ 381) Απ. Υπ. Υγείας, Πρόνοιας και Κοιν. Ασφαλίσεων. Άρθρ.3.- Η λουτροθεραπεία παρέχεται κατά την διάρκειαν της λουτρικής περιόδου. Τα χρονικά όρια ταύτης, ο αριθμός των λουτρών κατ’ ανώτατον όριον και πάσα σχετική  λεπτομέρεια καθορίζονται παρά του Δ.Σ. δια γενικής αποφάσεως. Άρθρ.4.-1.Η παροχή της λουτροθεραπείας αποφασίζεται υπό του Διευθυντού του Υποκαταστήματος μετά προηγουμένην διαπίστωσιν της ανάγκης αυτής υπό της Πρωτοβαθμίου Υγειονομικής Επιτροπής. 2.Εν γνωματεύσει της Υγειονομικής Επιτροπής καθορίζονται λεπτομερώς η πάθησις, δια την περίπτωσιν λουτρών, η χρονική διάρκεια της εκτελέσεως αυτών και γενικώς πάσα αναγκαία λεπτομέρεια δια την πραγματοποίησιν της παροχής. 3.Δύναται δι’ αποφάσεως του Διευθυντού του Υποκαταστήματος μετά γνώμην της Υγειονομικής Υπηρεσίας τούτου να συνιστάται ειδική Υγειονομική Επιτροπή αποτελουμένη εξ ιατρών του Υποκαταστήματος λαμβανομένων μεταξύ των εμφανιζόντων μείζονα ειδίκευσιν περί την παροχήν λουτροθεραπείας, εις ην να ανατίθεται η εξέτασις των αιτουμένων την χορήγησιν της παροχής ταύτης. (Αντί για τη σελ. 237(δ) Σελ. 237(ε) Τεύχος 1-51 Σελ.45 Λουτροθεραπεία και Αεροθεραπεία 15Β.Ε.γ.1 Άρθρ.5.-1.Προς παροχήν λουτροθεραπείας δύναται το Ίδρυμα να συμβάλληται μετ’ επιχειρήσεων ιαματικών πηγών και υδροθεραπευτηρίων δια τεχνητά λουτρά. Επί της συνάψεως τοιούτων συμβάσεων αποφασίζουσιν αι  Τ.Δ.Ε. των Υποκαταστημάτων κατόπιν προηγουμένης εγκρίσεως του Δ.Σ., προκειμένου περί ιαματικών πηγών και υδροθεραπευτηρίων χρησιμοποιουμένων παρ’ ωρισμένου Υποκαταστήματος και το Δ.Σ. μετά πρότασιν των οικείων Τ.Δ.Ε. προκειμένου περί τοιούτων, εις ας παραπέμπονται ησφαλισμένοι πλειόνων Υποκαταστημάτων. 2.Κατά την πρώτην εφαρμογήν του παρόντος Κανονισμού, εφ’ όσον η σύναψις των περί ων η προηγουμένη παράγραφος συμβάσεων δεν καθίσταται ευχερής, δύναται κατόπιν αποφάσεως του Δ. Συμβουλίου, να καταβάλλεται εις τους δικαιουμένους λουτροθεραπείας ησφαλισμένους το αντίτιμον της δια την εκτέλεσιν των λουτρών γενομένης δαπάνης, υπολογιζομένης εν εκάστη περιπτώσει κατά το ελάχιστον όριον της κρατικής διατιμήσεως, μετ’ αφαίρεσιν του τυχόν βαρύνοντος τον ησφαλισμένον ποσοστού συμμετοχής. 3.Δι’ αποφάσεως του Δ.Σ., μετά από σύμφωνον γνώμην του Α.Υ .Σ., δύναται να καθορίζωνται αι προσφορώτεραι δι’ εκάστην ένδειξιν ιαματικαί πηγαί εκ των πλησιεστέρων προς τας έδρας των Υποκαταστημάτων του Ιδρύματος, οπότε η εις ταύτας παραπομπή των ησφαλισμένων είναι υποχρεωτική δια τε τα Υποκαταστήματα και τους ησφαλισμένους. Σελ. 238(ε) Τεύχος 1-51 Σελ.46 15Β.Ε.γ.1 Λουτροθεραπεία και Αεροθεραπεία Άρθρ.6.-Δι’ αποφάσεως του Δ. Συμβουλίου του Ιδρύματος θέλει καθορισθή ο τρόπος της παρακολουθήσεως των τυγχανόντων λουτροθεραπείας ησφαλισμένων, ως και των συναφών ειδικών θεραπειών. Άρθρ.7.-Επί παροχής λουτροθεραπείας εις ιαματικάς πηγάς κειμένας εγγύς του τόπου κατοικίας του ησφαλισμένου και εφ’ όσον είναι εφικτή η αυθημερόν μετάβασις και επιστροφή του, παρέχονται εις αυτόν αι δαπάναι της καθ’ ημέραν μεταβάσεως και επιστροφής. Εάν ο ησφαλισμένος δεν τυγχάνει ανίκανος προς εργασίαν, συνεπεία της παθήσεώς του, δύναται να εγκρίνηται η καταβολή του κατά το άρθρ.35 Α.Ν.1846 ημερησίου επιδόματος ασθενείας, εφ’ όσον κατά την κρίσιν της αρμοδίας Υγειονομικής Επιτροπής η εφαρμογή  της ενδεικνυομένης λουτροθεραπείας καθιστά επιβεβλημένην την αποχήν εκ της εργασίας. Άρθρ.8.-1.Προκειμένου περί παροχής λουτροθεραπείας εις ιαματικάς πηγάς ευρισκομένας εις τοιαύτην απόστασιν από του τόπου κατοικίας του ησφαλισμένου, ώστε να απαιτήται η εν αυταίς μόνιμος παραμονή και διανυκτέρευσις αυτού, παρέχονται : α) Τα έξοδα μεταβάσεως και επιστροφής υπολογιζόμενα κατά τας διατάξεις των άρθρ.37 και 38 του Κανονισμού Ασθενείας και  «β) Ειδικόν ημερήσιον επίδομα λουτροθεραπείας, το οποίον προκειμένου περί ησφαλισμένων ισούται προς το υπό του άρθρ.38 του Α.Ν.1846/51 προβλεπόμενον ημερήσιον επίδομα ασθενείας και καταβάλλεται εφ’ όσον ο ησφαλισμένος δεν λαμβάνει επίδομα ασθενείας. «Προκειμένου για συνταξιούχους, το ημερήσιο επίδομα είναι ίσο με το τεκμαρτό ημερομίσθιο της 4 ης  ασφαλιστικής κλάσης». Η δεύτερη περίπτωση αντικαταστάθηκε ως άνω από την 416/399/3-24 Απρ.1986 (ΦΕΚ Β΄ 287) απόφ. Υπ. Υγείας, Πρόνοιας και Κοιν. Ασφαλίσεων. Το εδάφ. β΄ αντικατεστάθη ως άνω δια της υπ’ αριθ.416/1731 της 10/11 Ιουλ.1974 (ΦΕΚ Β΄ 693) αποφ. Υπ. Κοινων. Υπηρεσιών (Διόρθ.Ημαρτ. εν ΦΕΚ Β΄ 819 της 21 Αυγ.1974). 2.Το περί ού η προηγουμένη παράγραφος ειδικόν επίδομα παρέχεται από της ημέρας της αναχωρήσεως συμπεριλαμβανομένης μέχρι και της ημέρας της επιστροφής, πάντως όμως ουχί πέραν της δια της  αποφάσεως της Υγειονομικής Επιτροπής καθορισθείσης χρονικής διαρκείας της θεραπείας, προστιθεμένων των απαραιτήτων ημερών ταξειδίου.  3.Δι’ αποφάσεως του Δ.Σ. δύναται να καθορίζεται ο δι’ εκάστην λουτροπηγήν αριθμός των περί ων η προηγουμένη παράγραφος ημερών ταξειδίου. Άρθρ.9.-Δι’ αποφάσεως του Δ.Σ. του Ιδρύματος καθορίζεται : α) Η προοδευτική κατά κέντρα παροχών ή κατά κατηγορίας δικαιουμένων προσώπων ή κατ’ είδη λουτρών ή κατά κατηγορίας παθήσεων ή καθ’ οιονδήποτε συνδυασμόν των ανωτέρω κριτηρίων έναρξις παροχής της περί ης ο παρών κανονισμός λουτροθεραπείας. β) Η επέκτασις της παροχής ταύτης κατά τα εν τω προηγουμένων εδαφίω οριζόμενα εις τους συνταξιούχους και τα μέλη της οικογενείας ησφαλισμένων. γ) Το ποσοστόν συμμετοχής των δικαιουμένων της παροχής ταύτης εις τας δαπάνας της παροχής ταύτης. Άρθρ.10.-Από της ενάρξεως του παρόντος καταργείται ο δια της υπ’ αριθ.44965/1940 αποφάσεως του Υπουργού Εργασίας εγκριθείς προσωρινός Κανονισμός Λουτροθεραπείας του Ι.Κ.Α., ως και αι τροποποιήσασαι και συμπληρώσασαι τούτον μεταγενεστέρως διατάξεις, ως και πάσα ετέρα διάταξις κανονισμών του Ι.Κ.Α. αντιτιθεμένη εις τας διατάξεις του παρόντος. (Αντί για τη σελ. 238,01) Σελ. 238,01(α) Τεύχος Η111-Σελ.119 Λουτροθεραπεία και Αεροθεραπεία 15Β.Ε.γ.1 15Β.Ε.γ.1 Λουτροθεραπεία και Αεροθεραπεία 